
Χριστουγεννιάτικες εκδηλώσεις Adams Beach Hotel 2026–2027
Σε ένα παραμυθένιο χριστουγεννιάτικο σκηνικό, γεμάτο φως, μουσική και εκπλήξεις, σας προσκαλούμε για να ζήσουμε μαζί την πιο μαγική εποχή του χρόνου με εκδηλώσεις για όλη την οικογένεια. 
27 Νοεμβρίου 2026 | Φωταγώγηση χριστουγεννιάτικου δέντρου

Η εορταστική περίοδος στο Adams Beach Hotel ανοίγει με τη φωταγώγηση του χριστουγεννιάτικου δέντρου. Χριστουγεννιάτικες μελωδίες από χορωδία και ζωντανές μουσικές εμφανίσεις δημιουργούν μια ξεχωριστή ατμόσφαιρα. Σας περιμένουμε με ζεστό κρασί και γιορτινές λιχουδιές. 
Ώρα: 18:30
Χώρος: Lobby, Adams Beach Hotel
Είσοδος: Ελεύθερη

5 Δεκεμβρίου 2026 | Φιλανθρωπική χριστουγεννιάτικη αγορά και φωτογράφιση με τον Άγιο Βασίλη

Τα Χριστούγεννα είναι η αγάπη που μοιραζόμαστε με όσους μας έχουν ανάγκη. Η  φιλανθρωπική χριστουγεννιάτικη αγορά στο Adams Beach Hotel στόχο έχει να στηρίξει τους συνανθρώπους μας, αφού όλα τα έσοδα από την αγορά θα διατεθούν σε φιλανθρωπικούς οργανισμούς. Σας περιμένουμε με την οικογένεια σας σε μια γιορτή αγάπης. Κατά τη διάρκεια της εκδήλωσης θα έχετε την ευκαιρία να γευτείτε αγαπημένες χριστουγεννιάτικες λιχουδιές, όπως βάφλες, λουκουμάδες, κάστανα, ζεστή σοκολάτα και κρασί. Τα δε παιδιά θα διασκεδάσουν στο φουσκωτό, θα συναντήσουν τον Άγιο Βασίλη, θα φωτογραφηθούν μαζί του και φυσικά θα του αποκαλύψουν τις χριστουγεννιάτικές τους ευχές. Τον ρυθμό της εκδήλωσης θα δίνει ο DJ, ενώ από τις 12:30 έως τις 14:30 θα πραγματοποιηθεί ζωντανή ραδιοφωνική σύνδεση.
Ώρες διεξαγωγής: 11:00–16:00
Χώρος: Dionyssos Restaurant
Είσοδος: Ελεύθερη

19 Δεκεμβρίου 2026 | Festive Jazz Night στο Glasshouse Lounge Restaurant
To κομψό Glasshouse Lounge Restaurant μεταμορφώνεται σε ένα ατμοσφαιρικό jazz club, μεταφέροντας σας στη Νέα Ορλεάνη και στη λαμπερή εποχή του Gatsby! Η ζωντανή jazz και soul μουσική δίνει τον ρυθμό και η γιορτινή λάμψη συναντά τη διαχρονική κομψότητα. Αφεθείτε στις αισθαντικές μελωδίες και ζήστε μια διαφορετική χριστουγεννιάτικη έξοδο, με την ανεπιτήδευτη πολυτέλεια και τη γοητεία των θρυλικών jazz clubs. Μια βραδιά για όσους αγαπούν τη μουσική, τις ιδιαίτερες εμπειρίες και τις εξόδους με στυλ!
Ώρα: 20:00
Χώρος: Glasshouse Lounge Restaurant – Adams Beach Hotel
Αποκλειστικά για ενήλικες.

19 Δεκεμβρίου 2026 – 2 Ιανουαρίου 2027 | Christmas Movie Nights
Τα φώτα χαμηλώνουν και η μεγάλη οθόνη φωτίζεται με τις αγαπημένες χριστουγεννιάτικες ιστορίες. Οι χριστουγεννιάτικες βραδιές κινηματογράφου στο Adams Beach Hotel προσκαλούν μικρούς και μεγάλους να απολαύσουν ταινίες γεμάτες γέλιο, περιπέτεια και γιορτινή διάθεση. Το πρόγραμμα περιλαμβάνει απογευματινές προβολές για παιδιά και βραδινές προβολές για όλη την οικογένεια.
Ώρες προβολών: 15:00 (παιδικές ταινίες) | 19:00 (οικογενειακές ταινίες)
Χώρος: Victory Hall – Adams Beach Hotel
Είσοδος: Ελεύθερη

24 Δεκεμβρίου 2026 | Δημιουργία χριστουγεννιάτικης κάρτας 
Χρώματα, φαντασία και χριστουγεννιάτικες ευχές πρωταγωνιστούν σε ένα δημιουργικό εργαστήρι που θα στηθεί στο Adams Beach Hotel. Τα παιδιά θα έχουν την ευκαιρία να φτιάξουν και να διακοσμήσουν τις δικές τους χριστουγεννιάτικες κάρτες, για να τις χαρίσουν στους αγαπημένους τους, προσφέροντάς τους μια ξεχωριστή ευχή φτιαγμένη με αγάπη.
Ώρα έναρξης: 15:30
Χώρος: Victory Hall
Είσοδος: Ελεύθερη

24 Δεκεμβρίου 2026 | Ρεβεγιόν Χριστουγέννων
Η μαγεία της Παραμονής των Χριστουγέννων ζωντανεύει στο Adams Beach Hotel, που σας προσκαλεί σε ένα ξεχωριστό Ρεβεγιόν στο Le Jardin Restaurant. Σε ένα λαμπερό χριστουγεννιάτικο σκηνικό, με γιορτινή διακόσμηση και ζεστή ατμόσφαιρα, σας περιμένει ένας πλούσιος εορταστικός μπουφές με εκλεκτές γεύσεις και προσεγμένες γαστρονομικές δημιουργίες. Η ζωντανή μουσική δίνει τον ρυθμό στη βραδιά, δημιουργώντας τις ιδανικές συνθήκες για να μοιραστείτε όμορφες στιγμές με την οικογένεια και τους αγαπημένους σας.
Ώρα: 20:00
Χώρος: Le Jardin Restaurant – Adams Beach Hotel 
Τιμή: €55 ανά ενήλικα / €27,50 ανά παιδί
Απαραίτητη η κράτηση.
25 Δεκεμβρίου 2026 | Εορταστικό Χριστουγεννιάτικο γεύμα
Τα Χριστούγεννα γίνονται ακόμη πιο μαγικά όταν τα μοιραζόμαστε με όσους αγαπάμε. Ανήμερα της πιο αγαπημένης γιορτής του χρόνου, το Le Jardin Restaurant σας προσκαλεί σε ένα απολαυστικό χριστουγεννιάτικο γεύμα, μέσα σε ένα εορταστικό περιβάλλον γεμάτο ζεστασιά και χαρούμενες μελωδίες. Ένας εντυπωσιακός μπουφές με παραδοσιακές γεύσεις, ευφάνταστες γαστρονομικές δημιουργίες, εκλεκτά εδέσματα και λαχταριστά χριστουγεννιάτικα γλυκά σάς περιμένει, ενώ η ζωντανή μουσική συμπληρώνει την ατμόσφαιρα. Μοιραστείτε ευχές, χαμόγελα και τη χαρά των Χριστουγέννων με τους ανθρώπους που αγαπάτε!
Ώρα: 13:00–15:30
Χώρος: Le Jardin Restaurant – Adams Beach Hotel
Τιμή: €59 ανά ενήλικα / €29,50 ανά παιδί έως 12 ετών
Απαραίτητη η κράτηση.

25 Δεκεμβρίου 2026 | Διακόσμηση χριστουγεννιάτικων μπισκότων 
Την ημέρα των Χριστουγέννων, στο Adams Beach Hotel στήνεται ένα γιορτινό εργαστήρι ζαχαροπλαστικής, όπου τα παιδιά αναλαμβάνουν δράση! Χρωματιστά γλάσα, γλυκά στολίδια και πολλή φαντασία επιστρατεύονται για να διακοσμήσουν και να απολαύσουν τα δικά τους χριστουγεννιάτικα μπισκότα.
Ώρα έναρξης: 15:30
Χώρος: Victory Hall
Είσοδος: Ελεύθερη

26 Δεκεμβρίου 2026 | Εορταστικό γεύμα Boxing Day
Η εορταστική διάθεση των διακοπών συνεχίζεται στο Le Jardin Restaurant, την επομένη των Χριστουγέννων σε ένα υπέροχο μεσημεριανό γεύμα, γεμάτο γεύσεις, αρώματα και χριστουγεννιάτικη θαλπωρή. Σε ένα ζεστό και φιλόξενο περιβάλλον, απολαύστε έναν πλούσιο μπουφέ που συνδυάζει γνωστές σπεσιαλιτέ, αγαπημένες γιορτινές συνταγές και λαχταριστές γλυκές δημιουργίες. Από τις  κλασικές γεύσεις που ξυπνούν αναμνήσεις μέχρι τις ιδιαίτερες γαστρονομικές προτάσεις, κάθε επιλογή γίνεται αφορμή για να παρατείνετε τη χαρά των Χριστουγέννων. Συγκεντρώστε την οικογένεια και τους φίλους σας γύρω από το τραπέζι και χαρείτε ακόμη μία ημέρα γεμάτη όμορφες αναμνήσεις!
Ώρα: 13:00–15:30
Χώρος: Le Jardin Restaurant – Adams Beach Hotel
Τιμή: €59 ανά ενήλικα / €29,50 ανά παιδί έως 12 ετών
Απαραίτητη η κράτηση.

26 Δεκεμβρίου 2026 | Δημιουργία χριστουγεννιάτικου στεφανιού 
Πολύχρωμες κορδέλες, χριστουγεννιάτικα στολίδια και παιδική φαντασία συνδυάζονται σε ένα ξεχωριστό εργαστήρι στο Adams Beach Hotel. Τα παιδιά θα έχουν την ευκαιρία να φτιάξουν και να διακοσμήσουν τα δικά τους χριστουγεννιάτικα στεφάνια, τα οποία θα πάρουν μαζί τους στο σπίτι ως μια όμορφη ανάμνηση από τις φετινές γιορτές.
Ώρα έναρξης: 15:30
Χώρος: Victory Hall
Είσοδος: Ελεύθερη

31 Δεκεμβρίου 2026 | Ρεβεγιόν Πρωτοχρονιάς 
Το Adams Beach Hotel σας προσκαλεί να αποχαιρετήσετε το 2026 και να υποδεχθείτε το 2027 με ένα λαμπερό Ρεβεγιόν στο Socrates Ballroom. Σε ένα εντυπωσιακό εορταστικό σκηνικό, σας περιμένει ένα πλούσιο Gala Dinner Buffet με εκλεκτές γαστρονομικές δημιουργίες, ενώ η ζωντανή ορχήστρα και ο DJ δίνουν τον ρυθμό σε μια βραδιά γεμάτη κέφι, μουσική και χορό. Καθώς πλησιάζουν τα μεσάνυχτα, η προσμονή κορυφώνεται και η αντίστροφη μέτρηση δίνει το σύνθημα για να καλωσορίσουμε μαζί το 2027.
Ώρα: 20:00
Χώρος: Socrates Ballroom – Adams Beach Hotel 
Τιμή: €125 ανά ενήλικα / €62,50 ανά παιδί έως 12 ετών
Απαραίτητη η κράτηση.

31 Δεκεμβρίου 2026 | Glasshouse New Year’s Eve Celebration
Υποδεχθείτε το 2027 με λάμψη, φινέτσα και κοσμοπολίτικο αέρα στο Glasshouse Lounge Restaurant, σε μια εορταστική βραδιά που συνδυάζει την εμπειρία του fine dining με τη γοητεία ενός ατμοσφαιρικού πάρτι. Φορέστε τα γιορτινά σας και αφεθείτε σε μια ατμόσφαιρα πολυτέλειας, με εντυπωσιακή διακόσμηση, ένα ειδικά διαμορφωμένο εορταστικό μενού και μουσικές επιλογές από DJ που δίνουν τον ρυθμό στη βραδιά. Καθώς τα μεσάνυχτα πλησιάζουν, οι ρυθμοί ανεβαίνουν και η αντίστροφη μέτρηση σηματοδοτεί την άφιξη του 2027. Υψώστε τα ποτήρια σας, ανταλλάξτε ευχές και καλωσορίστε τη νέα χρονιά με στυλ, σε μια βραδιά που θα σας μείνει αξέχαστη!
Ώρα: 20:30
Χώρος: Glasshouse Lounge Restaurant – Adams Beach Hotel
Ελάχιστη χρέωση: €150 ανά ενήλικα / €75 ανά παιδί
Απαραίτητη η κράτηση.

1 Ιανουαρίου 2027 | Πρωτοχρονιάτικο πρόγευμα με σαμπάνια
Το πρωινό του 2027 ξεκινά με μια πρόποση στο Le Jardin Restaurant. Υποδεχθείτε τη νέα χρονιά με ένα πλούσιο πρωτοχρονιάτικο πρόγευμα, συνοδευόμενο από σαμπάνια, σε μια ατμόσφαιρα κομψότητας και εορταστικής διάθεσης. Απολαύστε φρεσκοψημένες λιχουδιές, gourmet πιάτα, αγαπημένες πρωινές γεύσεις και γλυκούς πειρασμούς, μοιραστείτε τις πρώτες ευχές με τα αγαπημένα σας πρόσωπα και σηκώστε τα ποτήρια σας για μια χρονιά γεμάτη υγεία, χαρά και όμορφες εμπειρίες. Ένας απολαυστικός τρόπος να πείτε την πρώτη καλημέρα στο 2027. 
Ώρα: 07:00–11:00
Χώρος: Le Jardin Restaurant – Adams Beach Hotel
Τιμή για μη διαμένοντες: €25 ανά ενήλικα / €12,50 ανά παιδί έως 11 ετών

1 Ιανουαρίου 2027 | Πρωτοχρονιάτικο γεύμα 
Οι πρώτες αναμνήσεις του 2027 αρχίζουν να γράφονται γύρω από το πρωτοχρονιάτικο τραπέζι! Στο Le Jardin Restaurant, το πρώτο γεύμα της χρονιάς γίνεται η ιδανική αφορμή για να ανταλλάξετε ευχές και να γεμίσετε την πρώτη σελίδα της χρονιάς με χαμόγελα και όμορφες στιγμές. Σε μια ζεστή και φιλόξενη ατμόσφαιρα απολαύστε έναν πλούσιο πρωτοχρονιάτικο μπουφέ με εκλεκτές γαστρονομικές δημιουργίες, αγαπημένες γεύσεις και λαχταριστά επιδόρπια. Γιατί κάθε νέα χρονιά πρέπει να ξεκινά με τις πιο όμορφες γεύσεις. 
Ώρα: 13:00–15:30
Χώρος: Le Jardin Restaurant – Adams Beach Hotel
Τιμή: €35 ανά ενήλικα / €17,50 ανά παιδί έως 12 ετών

Για περισσότερες πληροφορίες και κρατήσεις σχετικά με τις εορταστικές εκδηλώσεις, επικοινωνήστε με το Adams Beach Hotel στην Αγία Νάπα.
Τηλ.: +357 23 840 000
Email: reservations@adams.com.cy Website: www.adams.com.cy

